*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*144. számú előterjesztés*

Bátaszék Város Önkormányzata Képviselő-testületének 2017. június 28-án,

16,00 órakor megtartandó ülésére

*Keresztély Gyula Városi Könyvtár felújítási munkáira kivitelező kiválasztása*

|  |
| --- |
| **Előterjesztő:** dr. Bozsolik Róbert polgármester**Készítette:** Bozsolik Zoltán városüzemeltetési mb. irodavezető**Törvényességi ellenőrzést végezte**: Kondriczné dr. Varga Erzsébet jegyző**Tárgyalja:**Pénzügyi és Gazdasági Bizottság: 2017. 06. 27. |

***Tisztelt Képviselő-testület!***

Bátaszék Város Önkormányzatának 2017. évi költségvetésének (4/2017.(III. 08.) önkormányzati rendelet) 6. mellékletében meghatározásra kerültek a városüzemeltetési feladatok, beruházási és felújítási feladatok, illetve az ezekhez tartozó források. A könyvtár épületének felújítására 5.000.000,-Ft keretösszegből a tervezési díj kifizetését követően 4.554.000,-Ft áll rendelkezésre.

1. Ajánlattételre szóló felhívás került kiküldésre hét vállalkozónak, melynek tárgya:

Bátaszék, Keresztély Gyula Városi Könyvtár fűtéskorszerűsítésének gépészeti kivitelezési munkáira, gépész kiviteli tervek alapján.

Az ajánlattételi határidő lejártáig négy ajánlattevő nyújtotta be ajánlatát. Az ajánlatok formai és tartalmi szempontoknak megfelelnek.

- Sipos Gáz, Fűtés és Gépészeti Szerelő Kft. ( 7100 Szekszárd, Sárvíz u. 2.)

3.955.710 ,-Ft + 27% Áfa ( Ft) Összesen: 5.023.752,- Ft

- HB Szerelőipari Bt. (7100 Szekszárd, Dr. Tóth Lajos u. 14.)

4.306.134 ,- Ft+ 27% Áfa ( Ft) Összesen: 5.468.791,- Ft

- Comfotherm Csőszerelőipari és Kereskedelmi Kft. (7150 Bonyhád, Dr. Kolta L. u. hrsz. 1356/7)

4.242.164,- Ft+ 27% Áfa ( Ft) Összesen: 5.387.548,- Ft

- Kiss Épületgépész Kft. ( 7090 Tamási, Tóvölgy u. 4.)

3.346.299,- Ft+ 27% Áfa ( Ft) Összesen: 4.249.800,- Ft

3.058.407,- Ft+ 27% Áfa ( Ft) Összesen: 3.884.177,- Ft

(ez utóbbi alternatív ajánlat)

Az alternatív ajánlat műszaki tartalmára vonatkozóan írásos nyilatkozatot kértünk a fűtésrendszer tervezőjétől. A terv szerinti szivattyú beépítését, mikrobuborék leválasztó beépítését is kéri. Továbbá, Herz szelepek beépítése esetén új beszabályozási tervet kell készíteni és az alapján kell a beszabályozást elvégezni. Ezek alapján látható, hogy az alternatív ajánlat műszakilag nem azonos értékű, hanem rosszabb az alap ajánlatnál.

Javasoljuk az alternatív ajánlat kizárását.

Legalacsonyabb ajánlati árat Kiss Épületgépész Kft. adta bruttó 4.249.800,- Ft összeggel, ezért javasoljuk az ajánlattevővel történő szerződéskötést.

1. Ajánlattételre szóló felhívás került kiküldésre öt vállalkozónak, melynek tárgya:

Bátaszék, Keresztély Gyula Városi Könyvtár nyílászáró cseréje, mellékletben található adatoknak megfelelően. A meglévő nyílászáró bontásával, az új beépítésével, I. és II. ütem.

Az ajánlattételi határidő lejártáig egyik ajánlattevő sem nyújtott be ajánlatot.

Az épület energia hatékonyságának növelése érdekében szükségesnek ítéljük a nyílászárok felújítását, cseréjét. Ismételt ajánlatkérést kívánunk indítani a megvalósítás érdekében. Az új eljárás eredményéről várhatóan a következő testületi ülésen tudunk tájékoztatást adni.

1. ***számú H a t á r o z a t i j a v a s l a t :***

**Bátaszék, Keresztély Gyula Városi Könyvtár fűtéskorszerűsítésének gépészeti kivitelezési munkáira vállalkozók kiválasztására**

Bátaszék Város Önkormányzatának Képviselő-testülete;

1. a Kiss Épületgépész Kft. alternatív ajánlatát kizárja,
2. a Keresztély Gyula Városi Könyvtár fűtéskorszerűsítésének gépészeti kivitelezési munkáinak elvégzésével a legalacsonyabb ajánlati árat tevő Kiss Épületgépész Kft. (7090 Tamási, Tóvölgy u. 4.) bízza meg,
3. a feladat ellátásához szükséges bruttó 4.249.800,-Ft vállalkozói díj kifizetését az önkormányzat 2017. évi költségvetésében tervezett felújítási kiadások keretének terhére biztosítja,
4. felhatalmazza a város polgármesterét a feladat ellátására vonatkozó szerződés aláírására.

*Határidő:* 2017. július 15.

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: Kiss Épületgépész Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár